
PARLAMENTUL ROMÂNIEI
CAMERA DEPUTAȚILOR

	COMISIA PENTRU ÎNVĂȚĂMÂNT
București, 21 aprilie 2021
Nr. 4C-11/416/2020
	COMISIA PENTRU BUGET, FINANŢE ŞI BĂNCI
București, 21 aprilie 2021
Nr. 4C-2/399  


RAPORT COMUN
[bookmark: _Hlk53486742][bookmark: _Hlk53570795][bookmark: _GoBack]asupra proiectului de Lege pentru aprobarea Ordonanței de urgență a Guvernului nr.157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță 
(PLx. 621/2020)

1. În baza prevederilor art. 94 și 115 alin. (3) din Regulamentul Camerei Deputaților, republicat, cu adresa nr. PLx.621 din 12 octombrie 2020, Comisia pentru învățământ și Comisia pentru buget, finanțe și bănci au fost sesizate spre dezbatere, în fond, în procedură de urgență, cu proiectul de Lege pentru aprobarea Ordonanței de urgență a Guvernului nr.157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță.

Pentru întocmirea raportului comun, Comisiile au analizat avizul favorabil al Comisiei pentru drepturile omului, culte și problemele minorităților naționale, avizul favorabil al Comisiei pentru egalitatea de șanse pentru femei și bărbați, avizul favorabil al Comisiei juridice, de disciplină și imunități, avizul favorabil al Consiliul Legislativ nr. 918/3.09.2020, punctul de vedere al Consiliului Economic și Social nr. 8341/03.09.2020, punctul de vedere al Guvernului nr. 163/03.03.2021 (se susține adoptarea în forma adoptată de Guvern).

Proiectul de lege are ca obiect de reglementare crearea cadrului legal necesar acordării unui ajutor financiar, în anul 2020, sub formă de vouchere, pentru achiziționarea de echipamente sportive, în cuantum de 300 lei, pentru copii născuți în perioada 01 ianuarie 2005-31 decembrie 2014, care se vor legitima la cluburile sportive deținătoare a certificatului de identitate sportivă. Ajutorul financiar se asigură de la bugetul de stat, prin bugetul Ministerului Tineretului și Sportului, și se distribuie de către direcțiile județene pentru sport și tineret, respectiv Direcția pentru Sport și Tineret a Municipiului București prin cluburile sportive.

      	2. În funcție de obiectul și conținutul său, proiectul de lege face parte din categoria legilor ordinare, potrivit prevederilor art. 73 din Constituția României, republicată.

	3. Potrivit prevederilor art. 75 alin. (1) din Constituția României, republicată, și ale art.91 alin.(9) din Regulamentul Camerei Deputaților, republicat, Camera Deputaților este Cameră decizională.
	Senatul, în calitate de primă Cameră sesizată, a adoptat proiectul de lege în ședința din data de 07 octombrie 2020.
		
4. În conformitate cu prevederile art. 61 și 63 din Regulamentul Camerei Deputaților, republicat, Comisiile au dezbătut proiectul de lege în ședințe separate.
Membrii Comisiei pentru buget, finanțe și bănci au examinat proiectul de Lege în ședința cu prezență fizică și online, din data de 7 aprilie 2021.
La lucrările Comisiei, deputații membrii ai acesteia și-au înregistrat prezența conform listei de prezență.
[bookmark: _Hlk69400682]În urma examinării proiectului de Lege și a opiniilor exprimate, deputații prezenți la lucrările Comisiei au hotărât, cu majoritate de voturi, adoptarea proiectului de Lege, în forma prezentată de Guvern, cu amendamente admise.

Comisia pentru învățământ a dezbătut proiectul de lege în ședința din data de 20 aprilie 2021.
La lucrările Comisiei au fost prezenți 23 deputați, din totalul de 25 membri ai Comisiei. 
În urma dezbaterilor, Comisia pentru învățământ a propus, cu unanimitatea voturilor celor prezenți, adoptarea proiectului de Lege în forma prezentată de Guvern, cu amendamente admise.
  
5. În urma dezbaterilor și a opiniilor exprimate, membrii celor două comisii au hotărât să propună Plenului Camerei Deputaților un raport de adoptare a proiectului de Lege, în forma prezentată de Guvern, cu amendamentele admise din Anexa ce face parte integrantă din prezentul raport comun. 

Consilier parlamentar Adrian Iacob
	
Şef serviciu  Giorgiana Ene
Consilier Simina Alexandra Mocanu



Anexa 
AMENDAMENTE ADMISE 

	Nr.
crt.
	Text
OUG 157/2020
	Text
adoptat de Senat
	Text propus de Comisii
(autor amendament)
	Motivare

	1.
	

---
	Titlul Legii: Lege pentru aprobarea Ordonanței de urgență a Guvernului nr. 157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță
	
Text nemodificat 
	

	2.
	


---
	Articol unic. – Se aprobă Ordonanța de urgență a Guvernului nr. 157 din 3 septembrie 2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță,  publicată în Monitorul Oficial al României, Partea I, nr. 822 din 8 septembrie 2020, cu următoarele modificări:
	Articol unic. – Se aprobă Ordonanța de urgență a Guvernului nr. 157 din 3 septembrie 2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță,  publicată în Monitorul Oficial al României, Partea I, nr. 822 din 8 septembrie 2020.
	Respectarea normelor de tehnică legislativă

	3.
	Titlul Ordonanței: Ordonanța de urgență privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță 
	
---
	
Text nemodificat 
	

	4.
	
[bookmark: do|ar1|pa1]Art. 1 - Se aprobă acordarea unui ajutor financiar, în anul 2020, sub formă de vouchere pe suport hârtie, în vederea achiziționării de echipamente sportive pentru încurajarea și sprijinirea copiilor născuți în perioada 1 ianuarie 2005-31 decembrie 2014 și care nu au mai fost legitimați la un club sportiv, în vederea practicării sportului de performanță.
	1. Articolul 1 va avea următorul cuprins:
„Art. 1. – Se aprobă acordarea unui ajutor financiar, în anul 2020, sub formă de vouchere pe suport hârtie, în vederea achiziționării de echipamente sportive pentru încurajarea și sprijinirea copiilor cu vârsta cuprinsă între 5 și 15 ani în vederea practicării sportului de performanță la un club sportiv/club sportiv școlar.”
	

1. Se elimină.
Autor: Comisiile 

	

Se revine la textul OUG

	5.
	
Art. 2. - Ajutorul financiar se asigură de la bugetul de stat, prin bugetul Ministerului Tineretului și Sportului, din capitolul 68.01, Asigurări și asistență socială. Voucherele se distribuie de către direcțiile județene pentru sport și tineret, respectiv Direcția pentru Sport și Tineret a Municipiului București prin cluburile sportive la care s-au legitimat persoanele prevăzute la art. 1.
	2. Articolul 2 va avea următorul cuprins:
[bookmark: _Hlk53749525]„Art. 2. – Ajutorul financiar se asigură de la bugetul de stat, prin bugetul Ministerului Tineretului și Sportului, din capitolul 68.01 Asigurări și asistență socială. Voucherele se distribuie de către direcțiile județene pentru sport și tineret, respectiv Direcția pentru Sport și Tineret a Municipiului București prin cluburile sportive/cluburile sportive școlare la care sunt legitimate sau se legitimează, până la data de 30 noiembrie 2020, persoanele prevăzute la art. 1.”
	

2. Se elimină.
Autor: Comisiile 

	

Se revine la textul OUG

	6.
	

Art. 3. - (1) Valoarea voucherului este în sumă de 300 lei și reprezintă venit neimpozabil, conform prevederilor art. 62 lit. a) din Legea nr. 227/2015 privind Codul fiscal, cu modificările și completările ulterioare.
(2) Voucherul se acordă persoanelor prevăzute la art. 1 care se legitimează în cadrul unui club sportiv începând cu data intrării în vigoare a prezentei ordonanțe de urgență până la data de 30 noiembrie 2020.
(3) În cazul în care valoarea echipamentelor sportive este mai mică decât valoarea voucherului, unitățile afiliate nu acordă rest în bani.
	3. Articolul 3, alineatul (2) va avea următorul cuprins:

---


„(2) Voucherul se acordă persoanelor prevăzute al art. 1 care sunt legitimitate sau se legitimează în cadrul unui club sportiv/club sportiv școlar, până la data de 30 noiembrie 2020.”
---
	




3. Se elimină.
Autor: Comisiile 

	




Se revine la textul OUG

	7.
	
Art. 4. - (1) Voucherul este netransmisibil, având o perioadă de valabilitate de 6 luni de la data tipăririi.
(2) Pentru a putea beneficia de vouchere, persoanele prevăzute la art. 1 se vor legitima la un club sportiv, deținător al unui certificat de identitate sportivă.



(3) Dacă valoarea produsului achiziționat este mai mare decât valoarea voucherului, diferența este suportată de către părintele sau reprezentantul legal al persoanelor prevăzute la art. 1.
	4. La articolul 4, alineatul (2) va avea următorul cuprins:
---
„(2) Pentru a putea beneficia de vouchere, persoanele prevăzute la art.1 trebuie să fie legitimate sau să se legitimeze, până la data de 30 noiembrie 2020, la un club sportiv/club sportiv școlar, deținător al unui certificat de identitate sportivă.”

---
	



4. Se elimină.
Autor: Comisiile 

	



Se revine la textul OUG

	8. 
	

Art. 5. - (1) Cererea pentru acordarea voucherelor se depune de către părintele sau reprezentantul legal al persoanelor prevăzute la art. 1 la clubul sportiv la care acestea se legitimează.



(2) Situația centralizată privind beneficiarii de vouchere se depune de către clubul sportiv la care s-au legitimat persoanele prevăzute la art. 1 la direcția județeană pentru sport și tineret, respectiv Direcția pentru Sport și Tineret a Municipiului București, în a cărei rază teritorială își are sediul structura sportivă.
	5. Articolul 5 se modifică și va avea următorul cuprins:
„Art.5. - (1) Cererea pentru acordarea voucherelor se depune de către părintele sau reprezentantul legal al persoanelor prevăzute la art. 1 la clubul sportiv/clubul sportiv școlar la care sunt legitimate sau se legitimează, până la data de 30 noiembrie 2020.
(2) Situația centralizată privind beneficiarii de vouchere se depune de către clubul sportiv/clubul sportiv școlar la care sunt legitimitate sau se legitimează, până la data de 30 noiembrie 2020, persoanele prevăzute la art. 1 la direcția județeană pentru sport și tineret, respectiv Direcția pentru Sport și Tineret a Municipiului București, în a cărei rază teritorială își are sediul structura sportivă.”
	



5. Se elimină.
Autor: Comisiile 

	



Se revine la textul OUG

	9.
	Art. 6. - (1) Voucherele se emit de către unitățile autorizate de Ministerul Finanțelor Publice, denumite în continuare unități emitente.
(2) Unitățile emitente desfășoară această activitate în baza autorizației de funcționare, acordată de Ministerul Finanțelor Publice. Autorizația de funcționare se acordă potrivit criteriilor stabilite de către Ministerul Finanțelor Publice, prin ordin al ministrului finanțelor publice, care se publică în Monitorul Oficial al României, Partea I.
(3) Pot avea calitatea de unități emitente persoanele juridice înființate în baza Legii societăților nr. 31/1990, republicată, cu modificările și completările ulterioare, precum și instituțiile de credit, persoane juridice române și sucursalele instituțiilor de credit autorizate în state membre ale Uniunii Europene și notificate către Banca Națională a României, potrivit legii, cu respectarea prevederilor alin. (1) și (2).
(4) Unitățile emitente sunt obligate să ia măsurile necesare pentru asigurarea circulației în condiții de siguranță a voucherelor pe suport hârtie pentru achiziția de echipamente sportive pentru încurajarea și sprijinirea copiilor în vederea practicării sportului de performanță.
(5) Unitățile emitente sunt obligate să selecteze unitățile afiliate care acceptă voucherele pe suport hârtie pentru achiziția de echipamente sportive pentru încurajarea și sprijinirea copiilor în vederea practicării sportului de performanță, pe baza unor proceduri transparente și nediscriminatorii, care să acopere întreaga arie de destinatari finali, și să se asigure că sunt acoperite toate zonele țării, astfel încât orice persoană să poată achiziționa echipamente sportive de la o astfel de unitate afiliată.
(6) Unitățile emitente sunt obligate să deschidă conturi sau subconturi de plăți distincte, prin care se virează sumele reprezentând încasările și plățile aferente valorii nominale a voucherelor pe suport hârtie pentru achiziția de echipamente sportive, astfel încât să permită o evidență clară a sumelor utilizate în temeiul contractului de achiziție publică încheiat cu Ministerul Tineretului și Sportului și cu unitățile care acceptă voucherele pe suport hârtie.
(7) Închiderea acestor conturi sau subconturi de plăți se face numai după ce unitatea emitentă face dovada către instituțiile financiare autorizate că valoarea nominală a voucherelor pe suport hârtie emise și încasate de unitatea emitentă a fost decontată integral unităților afiliate.
(8) Ministerul Tineretului și Sportului virează unității emitente sumele aferente voucherelor pe suport hârtie, în vederea achiziționării de echipamente sportive pentru încurajarea și sprijinirea copiilor în vederea practicării sportului de performanță, astfel:
a) valoarea nominală - într-un cont distinct disponibil cu afectațiune specială deschis la Trezoreria Statului, cont din care unitatea emitentă virează sumele încasate în conturile prevăzute la alin. (6), deschise la instituții de credit;
b) costul aferent emiterii voucherelor pe suport hârtie - în conturile deschise la unitățile Trezoreriei Statului prevăzute la art. 6 alin. (1) din Ordonanța de urgență a Guvernului nr. 146/2002 privind formarea și utilizarea resurselor derulate prin trezoreria statului, republicată, cu modificările și completările ulterioare.
(9) Sumele derulate prin operațiunile cu vouchere pe suport hârtie de către unitățile emitente nu pot fi utilizate pentru reinvestirea acestor fonduri în alte scopuri.
(10) Ministerul Tineretului și Sportului, pe baza contractului de achiziție publică, transferă către unitatea emitentă atât contravaloarea nominală a voucherelor pe suport hârtie distribuite destinatarilor finali, cât și costul emiterii.
(11) Contractarea serviciilor privind emiterea voucherelor pe suport hârtie pentru achiziția de echipamente sportive, pentru încurajarea și sprijinirea copiilor în vederea practicării sportului de performanță de către Ministerul Tineretului și Sportului se realizează în condițiile Legii nr. 98/2016 privind achizițiile publice, cu modificările și completările ulterioare, respectiv Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare. La estimarea contractului de achiziție publică nu se ia în calcul valoarea nominală a voucherelor pe suport hârtie.
(12) Voucherele emise pe suport hârtie nu pot fi transferate destinatarilor finali dacă, la data stabilită pentru transfer, Ministerul Tineretului și Sportului nu a achitat unității emitente, integral, contravaloarea nominală a voucherelor pe suport hârtie, inclusiv costurile aferente emiterii acestora.
(13) Voucherele pot fi utilizate numai la unitățile afiliate care au încheiat cu unitatea emitentă selectată de către beneficiar contracte/protocoale/convenții/acorduri sau orice alt document care reglementează drepturile și obligațiile părților.
(14) Fiecare voucher este valabil, dacă are înscris numărul cu care a fost înseriat de către unitatea emitentă și va conține următoarele informații:
a) numele și adresa emitentului și datele sale de identificare;
b) perioada de valabilitate;
c) numele, prenumele și codul numeric personal al beneficiarului;
d) interdicția de a fi utilizat pentru alte scopuri decât pentru cel care a fost emis;
e) valoarea nominală.
(15) Unitatea emitentă care a fost declarată câștigătoare a procedurii de achiziție publică organizate de Ministerul Tineretului și Sportului pentru selectarea operatorului economic în vederea emiterii voucherelor trebuie să facă dovada, în termen de maximum 10 zile de la data atribuirii contractului de achiziție publică, sub sancțiunea decăderii din calitatea de câștigătoare a procedurii de achiziție publică, că dispune de capital social sau de dotare, după caz, subscris și vărsat, ce reprezintă echivalentul în lei a cel puțin 500.000 euro, luându-se în calcul cursul de schimb la data înființării societății sau la data ultimei majorări a capitalului social, înregistrată la registrul comerțului sau în actul constitutiv, după caz.
(16) În cazul în care procedura de achiziție publică prevăzută la alin. (15) a fost câștigată de un operator economic care deține autorizație de funcționare ca unitate emitentă pentru unul sau mai multe tipuri de bilete de valoare prevăzute de Legea nr. 165/2018 privind acordarea biletelor de valoare, cu modificările și completările ulterioare, de Legea nr. 248/2015 privind stimularea participării în învățământul preșcolar a copiilor provenind din familii defavorizate, cu modificările și completările ulterioare, de Ordonanța de urgență a Guvernului nr. 8/2009 privind acordarea voucherelor de vacanță, aprobată cu modificări și completări prin Legea nr. 94/2014, cu modificările și completările ulterioare, de Ordonanța de urgență a Guvernului nr. 115/2020 privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete sociale pe suport electronic pentru mese calde, acordate din fonduri externe nerambursabile, precum și unele măsuri de distribuire a acestora și respectiv Ordonanța de urgență a Guvernului nr. 133/2020 privind unele măsuri pentru sprijinirea categoriilor de elevi cei mai defavorizați care beneficiază de sprijin educațional pe bază de tichete sociale pe suport electronic pentru sprijin educațional acordate din fonduri externe nerambursabile, precum și unele măsuri de distribuire a acestora, după caz, condiția de existență a unei valori minime a capitalului social sau de dotare, după caz, subscris și vărsat, prevăzută de alin. (15), se aplică cumulativ cu nivelul minim prevăzut pentru unitățile emitente de tichete de masă, tichete cadou și tichete de creșă, vouchere de vacanță, tichete sociale pe suport electronic pentru mese calde, tichete sociale pentru grădiniță și respectiv tichete sociale pe suport electronic pentru sprijin educațional, după caz.
 (17) Datele personale ale beneficiarilor urmează să fie colectate, stocate și gestionate cu respectarea normelor de protecție a datelor cu caracter personal.

Text nemodificat 
	

	10.
	Art. 7. - (1) Ministerul Finanțelor Publice poate dispune măsura suspendării autorizației de funcționare eliberate unităților emitente în cazul nerespectării dispozițiilor art. 6 alin. (4) și (6).
(2) Ministerul Finanțelor Publice poate dispune măsura retragerii autorizației de funcționare eliberate unităților emitente în următoarele situații:
a) în cazul nerespectării criteriilor de autorizare aprobate prin ordin al ministrului finanțelor publice în baza cărora s-a acordat autorizația de funcționare;
b) în cazul nerespectării dispozițiilor art. 6 alin. (8) și (9).
(3) Constatarea situațiilor prevăzute la art. (1) și (2) se face de către o echipă de specialiști a cărei componență se aprobă prin ordin al ministrului finanțelor publice.
(4) Acordarea autorizației de funcționare a unităților emitente și dispunerea măsurii de suspendare/retragere a acesteia în urma constatării situațiilor prevăzute la alin. (1) și (2) se fac de către o comisie a cărei componență și procedură de lucru se aprobă prin ordin al ministrului finanțelor publice.
(5) Voucherele se utilizează pe perioada de valabilitate a acestora. Sumele aferente voucherelor rămase neutilizate se returnează Ministerului Tineretului și Sportului de către unitatea emitentă, în termen de 30 de zile de la data expirării valabilității acestora.
	


---
	


Text nemodificat 

	

	11.
	Art. 8. - În termen de 10 zile de la data intrării în vigoare a prezentei ordonanțe de urgență, prin ordin al ministrului tineretului și sportului se aprobă normele metodologice de aplicare a acesteia și se publică în Monitorul Oficial al României, Partea I.
	
---
	
Text nemodificat 

